Francisco Javier Ochoa Ullate

**Francisco Javier Ochoa Ullate** (1889–1976) var en spansk katolsk biskop. Som misjonær for augustinerrekollektene i Kina var han den første biskopen av Shangqiu og grunnleggeren av *Misjonssøstrerne av augustinerrekollektene*.

## Liv og virke
### Bakgrunn
Han begynte studiene ved bispedømmets seminar i Tarazona. Den 29. september 1906 mottok han augustinerrekollektenes ordenshabitt, og avla sine løfter den 30. september 1907. Han fullførte sin teologiske og filosofiske utdanning i Monteagudo, Marcilla og i Villanova i Pennsylvania i USA.

### Prest
Den 30. mai 1914 ble han ordinert til prest.

Han utøvde sin prestetjeneste først i Trinidad, og deretter som feltprest for den amerikanske hær stasjonert på Filippinene, hvor han ble værende til 1920.

I 1923 ble han sendt av sin orden til Shanghai, og derfra ble han sendt for å organisere den nystiftede misjonen Kweiteh (*Shangqiu*), som han ledet i 24 år. Han var først en enkel superior for misjonsfeltet, og deretter apostolisk prefekt (fra 1929)-

### Titulærbiskop og apostolisk vikar (Kweiteh / Shangqiu)
Han ble apostolisk vikar på samme sted med bispestatus (Utnevnt 18. mai 1937). Han ble bispeviet den 31. oktober 1937 av titulærerkebiskop Guglielmo Piani, apostolisk delegat til De filippinske øyer; medkonsekrerende var biskop James Paul McCloskey av Jaro på Panay i Filippinene, og biskop Casimiro Magbanua Lladoc av Bacolod på Negros i Filippinene.

### Biskop av Shangqiu
Til slutt ble residentialbiskop (fra 11. april 1946 til 11. desember 1947) - idet kirkedistriktet ble elevert til bispedømmestatus.

Han ble tvunget til å trekke seg av helsemessige årsaker i 1947 og trakk seg tilbake til hjemlandet, til klosteret i Monteagudo i Spania, hvor han døde.

Hans tid i Kina var preget av en rekke konflikter (borgerkriger, den kinesisk-japanske krig, andre verdenskrig) som innebar store hindre for virket i hans misjon. Til tross for dette hadde bispedømmet hans ved slutten av hans bispedømme 12.000 troende (600 ved ankomst), 2000 katekumener og 20 innfødte prester og seminarister. Han hadde opprettet et seminar, et barnehjem, et apotek, et religiøst informasjonsmagasin og en søsterkongregasjon. Han hadde klart å finansiere arbeidet ved å reise og samle inn penger i USA, Spania og Filippinene.

## Episkopalgenealogi
Hans episkopalgenealogi er:

* Kardinal Scipione Rebiba (1504–1577)
* Kardinal Giulio Antonio Santorio (1532–1602) *bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Erkebiskop Enrico Enríquez (1701–1756) *1743
* Erkebiskop Manuel Quintano Bonifaz (1698–1774) *1749
* Kardinal Buenaventura Córdoba Espinosa de la Cerda (1724–1777) *1761
* Kardinal Giuseppe Maria Doria Pamphilj (1751–1816) *1785
* Pave Pius VIII (1761-1830) *1816
* Pave Pius IX (1792-1878) *1827
* Kardinal Gustav Adolf von Hohenlohe-Schillingsfürst (1823–1896) *1857
* Erkebiskop Salvatore Magnasco (1806–1892) *1868
* Kardinal Gaetano Alimonda (1818–1991) *1877
* Kardinal Giovanni Cagliero (1838–1926) *1884
* Erkebiskop Guglielmo Piani (1875–1956) *1922
* Biskop *Francisco Javier Ochoa Ullate* (1889-1976) *1937

## Referanser